**ΕΛΛΗΝΙΚΟ ΓΥΜΝΑΣΙΟ - ΛΥΚΕΙΟ ΝΤΟΡΤΜΟΥΝΤ**

**ΟΜΑΔΑ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ**

**ΚΟΙΝΩΝΙΟΛΟΓΙΑ**

**10ο ΚΕΦΑΛΑΙΟ: ΕΤΕΡΟΤΗΤΑ, ΔΙΑΠΟΛΙΤΙΣΜΙΚΕΣ ΚΑΙ ΔΙΑΚΟΙΝΩΝΙΑΚΕΣ ΣΧΕΣΕΙΣ**

**ΕΝΟΤΗΤΕΣ: 10.3.2 ΤΡΟΜΟΚΡΑΤΙΑ & 10.3.3: ΣΥΝΕΠΕΙΕΣ ΚΑΙ ΑΝΤΙΜΕΤΩΠΙΣΗ ΤΗΣ ΤΡΟΜΟΚΡΑΤΙΑΣ**

**ΟΜΑΔΑ ΠΡΩΤΗ**

**1Ο ΘΕΜΑ**

**ΕΡΩΤΗΣΗ 1.** *Να χαρακτηρίσετε τις προτάσεις που ακολουθούν, γράφοντας στο τετράδιό σας δίπλα στον αριθμό που αντιστοιχεί σε κάθε πρόταση Σωστό, αν η πρόταση είναι σωστή, ή Λάθος, αν η πρόταση είναι λανθασμένη.*

1. Ο όρος «τρομοκρατία» εμφανίζεται πρώτη φορά κατά τη Γαλλική Επανάσταση και δηλώνει μέτρα στήριξης της επαναστατικής κυβέρνησης που έλαβε ο Ροβεσπιέρος.

**Μονάδες 3**

1. Η χώρα μας κατατάσσει την τρομοκρατία στο οργανωμένο έγκλημα.

**Μονάδες 3**

1. Η αντιμετώπιση της τρομοκρατίας μέσω της περιστολής των ατομικών δικαιωμάτων ενδυναμώνει το δημοκρατικό πολίτευμα.

**Μονάδες 3**

1. Οι κοινωνικοί επιστήμονες θεωρούν ότι οι τρομοκρατικές ενέργειες επιχειρούν να αντιμετωπίσουν αδικίες και να διορθώσουν κάποια «κακώς κείμενα».

**Μονάδες 3**

1. Η αυτοδικία και οι φασιστικές αντεκδικήσεις συγκαταλέγονται στις πιθανές συνέπειες της τρομοκρατίας.

**Μονάδες 3**

**ΕΡΩΤΗΣΗ 2.** *Στις παρακάτω προτάσεις να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.*

**1.** Οι κοινωνικοί επιστήμονες θεωρούν ότι η τρομοκρατία:

1. είναι ένας τρόπος αντιμετώπισης των κοινωνικών αδικιών.
2. έχει τις ρίζες της σε συνθήκες φτώχειας, εκμετάλλευσης και κοινωνικών μεταβολών.
3. αποτελεί ένα μέσο νόμιμης πολιτικής αντιπαράθεσης.
4. αντιμετωπίζεται επαρκώς με τα νομοθετικά και κατασταλτικά μέτρα των κρατών.

**Μονάδες 5**

**2.** Οι κοινωνικοί επιστήμονες θεωρούν ότι σε τρομοκρατικές ενέργειες προβαίνουν:

1. μη κρατικές οργανώσεις.
2. παρακρατικές οργανώσεις.
3. κρατικοί παράγοντες που καταχρώνται την εξουσία.
4. όλα τα παραπάνω.

 **Μονάδες 5**

**2Ο ΘΕΜΑ**

**ΕΡΩΤΗΣΗ 1.** Ποιοι παράγοντες αποτελούν τις αιτίες της τρομοκρατίας στη σύγχρονη εποχή;

**Μονάδες 15**

**ΕΡΩΤΗΣΗ 2.** Να αναφέρετε τις κυριότερες συνέπειες της τρομοκρατίας.

**Μονάδες 10**

**ΟΜΑΔΑ ΔΕΥΤΕΡΗ**

**1Ο ΘΕΜΑ**

**ΕΡΩΤΗΣΗ 1.** Ποιο είναι το ιστορικό πλαίσιο μέσα στο οποίο εμφανίζεται πρώτη φορά ο όρος «τρομοκρατία»;

**Μονάδες 10**

**ΕΡΩΤΗΣΗ 2.** Ποιες είναι οι εννοιολογικές προσεγγίσεις της τρομοκρατίας στη σύγχρονη εποχή;

**Μονάδες 15**

**2Ο ΘΕΜΑ**

Να εξηγήσετε τον προβληματισμό των κοινωνικών επιστημόνων σχετικά με τα μέτρα που λαμβάνονται από τα κράτη για την αντιμετώπιση της τρομοκρατίας.

**Μονάδες 25**

***ΚΑΛΗ ΕΠΙΤΥΧΙΑ***